Osvaldas Bareikis

Osvaldas Bareikis (g. 1993 m. gruodžio 19 d. Ukmergėje) –  dziudo imtynininkas, paralimpietis. Turėdamas regėjimo negalią, dalyvavo svorio kategorijų iki 66 ir 73 kg varžybose ant tatamio.

 Biografija 

Pirmąsias dvi klases mokėsi Ukmergėje, po to persikėlė į aklųjų ir silpnaregių mokyklą Vilniuje. Baigė Ukmergės Antano Smetonos gimnaziją. Ukmergės technologijų ir verslo mokykloje mokėsi metalo apdirbėjo ir staklininko specialybės. 2021 m. baigė Vilniaus Gedimino technikos universiteto pramonės inžinerijos studijų programą.Paralimpietis Osvaldas Bareikis: mokslas ir sportas – du dalykai, kurie mane veda į priekį vsf.lrv.lt 

Mokydamasis išbandė įvairias sporto šakas: lengvąją atletiką, golbolą, plaukimą, šachmatus. Trejus metus lankė muzikos mokyklą, kur mokėsi groti akordeonu ir fortepijonu. 

O. Bareikis paveldėjo akių ligą kataraktą, vėliau jam diagnozuota ir glaukoma, dėl kurios pažeidžiamas regos nervas. Mato itin silpnai – kelių metrų atstumu dar gali įžiūrėti detales.Paralimpietis Osvaldas Bareikis žengia savo herojaus pėdomis lrt.lt

Pasirinkęs dziudo imtynes, žengė į profesionalų sportą. Pirmas treneris buvo Petras Čyžius.Osvaldas Bareikis parateam.lt Tapo Lietuvos dziudo čempionato bronzos laimėtoju, daugkartinis Lietuvos sveikųjų sambo čempionas. 2013 m. jis tapo IBSA pasaulio jaunimo žaidynių Seule (Pietų Korėja) čempionu. 2018 m. pasaulio taurės etape Kazachstane iškovojo 2 vietą (73 kg). 2018 m. pasaulio čempionate Portugalijoje užėmė 7 vietą (73 kg). 2022 m. Europos čempionate iškovojo bronzos medalį.

O. Bareikis – kelerių paralimpinių žaidynių dalyvis. 2016 m. Rio de Žaneiro žaidynėse buvo penktas (66 kg), 2021 m. Tokijo žaidynėse užėmė 3 vietą (73 kg), 2024 m. Paryžiaus žaidynėse – 3 vietą (73 kg).

 Šaltiniai 

 Nuorodos 

 Osvaldas Bareikis ijf.org
 Osvaldas Bareikis judoinside.com
 Osvaldas Bareikis paralympic.org

Kategorija:Silpnaregiai ir neregiai
Kategorija:Lietuvos paralimpiečiai
Kategorija:Lietuvos dziudo imtynininkai